Fragilitate emotionala. Dezvoltare personala \n \n Exista diferite sensuri care pot cuprinde semnificatia notiunii de fragilitate, atingand fie latura pozitiva de percepere si reprezentare pentru aceasta, fie latura negativa, in functie de constructia psihologica a fiecarei persoane si a convingerilor formate. In mod concret, se pot evidentia intelesuri precum delicatete, sensibilitate ori lipsa de putere, slabiciune, iar acest lucru poate duce la dezbateri constructive, de preferat. Atunci cand avem in vedere dezvoltarea emotionala a copilului, in mod special, este indicat sa luam in calcul modul delicat in care se poate realiza parcurgerea etapelor de viata, de existenta, in ansamblu. Drept urmare, Fragilitate emotionala doreste sa imbratiseze delicatetea, insusirea pozitiva si sa aduca in atentia cititorului acest aspect ca fiind unul necesar si important pentru relatiile interumane, dar nu ocoleste nici lipsa de putere din partea unui copil aflat in primii ani de viata. Optarea de a reprezenta o situatie sau un cuvant printr-o imagine mentala sau reala, in functie de cum ne permit imaginatia si resursele, cu altceva deja cunoscut proceselor psihice cognitive, asa cum sunt gandirea, memoria, imaginatia, limbajul, poate sa constituie un mijloc de invatare. Uneori, in comunicarea cu copiii, se observa o mai buna intelegere a mesajului atunci cand sunt prezente corelatii de tipul cuvant-imagine. In consecinta, intr-o maniera relaxanta si cu un soi de reflex desprins din activitatea alaturi de copii, prezenta carte porneste tocmai de la compararea dezvoltarii creierului cu o caisa coapta. Exista o legatura de necontestat intre emotie si creier, intre ceea ce simtim in plan afectiv si functionalitatea activitatii cerebrale, cu un parcurs etapizat si prelungit in timp. Iar aspectele care sa insoteasca acest proces evolutiv sunt cantitatea si calitatea experientelor si relationarilor dintre adulti si copii.